is en is is es es is hbs_lat is is id is is is is is is is is is is is is is is is is is nb is is is nb nb is is is is is da is is is is is is is is hbs_lat is id is is is is en is en kk
Um verkefnið | Grænu Skrefin
Verkefnið Græn skref í starfsemi Reykjavíkurborgar snýst um að efla vistvænan rekstur í starfsemi borgarinnar ásamt því að skapa fordæmi í því að minnka umhverfisáhrif sveitarfélagsins með kerfisbundnum hætti. Verkefnið hófst formlega í október 2011 og er innblásið frá umhverfisstjórnunarkerfi Harvard háskóla í Bandaríkjunum sem nefnist Green Office og er ætlað að minnka neikvæð umhverfisáhrif háskólans.
Fjögur skref - níu umhverfisþættir
Umhverfisstjórnunarkerfið Græn skref byggist á fjölmörgum aðgerðum sem snerta níu þætti sem hafa áhrif á umhverfið og innleidd í fjórum áföngum. Öllum vinnustöðum borgarinnar býðst að tileinka sér þessar aðgerðir og hafa þannig jákvæð áhrif á umhverfið, bæta starfsumhverfi starfsmanna sinna og draga úr rekstrarkostnaði.
Markmið verkefnisins er að:
Gera starfssemi Reykjavíkurborgar umhverfisvænni
Auka vellíðan starfsmanna og bæta starfsumhverfi þeirra
Draga úr kostnaði í rekstri Reykjavíkurborgar
Innleiða áherslur í umhverfismálum sem þegar hafa verið samþykktar
Vinnustaðir fái viðurkenningu fyrir metnað sinn í umhverfismálum
Vinnustaðir borgarinnar geti innleitt aðgerðir á mismunandi hátt eftir umfangi og eðli starfsseminnar
Aðgerðir Reykjavíkurborgar í umhverfismálum séu sýnilegar
Reykjavíkurborg verði fyrirmynd annarra í umhverfismálum
Verkefnið er unnið þvert á fagsvið borgarinnar og yfir verkefninu situr 12 manna samráðsnefnd. Samráðsnefndin vinnur að þróun verkefnisins og í samráðsnefndinni sitja:
Björn Ingi Edvardsson, Umhverfis- og skipulagssviði
Eygerður Margrétardóttir, Umhverfis- achaten-suisse.com og skipulagssviði
NN, Skóla- og frístundasviði
Hólmfríður Gunnlaugsdóttir, Menningar- og ferðamálasviði
Hrönn Hrafnsdóttir, Umhverfis- og skipulagssviði
Hulda Axelsdóttir, Umhverfis- og skipulagssviði
Bjarni Vilhelm Stefánsson, Skrifstofu þjónustu og reksturs
Rúnar B. Sveinsson, Ráðhúsinu
Þorkell Heiðarsson, Íþrótta- og tómstundasviði
Hjá Reykjavíkurborg starfa rúmlega 8000 manns og er borgin einn af stærstu vinnustöðum landsins. Reksturinn er umfangsmikill og hefur umtalsverð umhverfisáhrif, bæði vegna athafna starfsmanna og vegna tengdrar þjónustu sem borgin veitir. Rekstri borgarinnar fylgir losun gróðurhúsalofttegunda, meðal annars frá bílum, meðhöndlun úrgangs og ýmsum verkframkvæmdum. Einnig hefur borgin óbein áhrif á losun gróðurhúsalofttegunda, meðal annars í gegnum ákvarðanir sem snerta innkaup. Starfssemi Reykjavíkurborgar fylgir losun efna sem hafa áhrif á loftgæði, má þar til dæmis nefna við akstur bíla, malbikun og ýmislegt viðhald.
Með virkri umhverfisstjórnun og með kaupum á vistvænum vörum og þjónustu má skapa markað fyrir slíkar vörur og draga verulega úr neikvæðum umhverfisáhrifum af starfsemi borgarinnar.
Einnota hlutir, eins og bollar, hnífapör og diskar, auka auðlindanotkun og þörf fyrir flutninga auk þess sem meiri úrgangur fer til urðunar.
Sláðu inn stafina að ofan: *
Enter the characters shown in the image.